97/285/EY: Komission päätös, tehty 30 päivänä huhtikuuta 1997, klassiseen sikaruttoon liittyvistä tietyistä suojatoimenpiteistä Espanjassa (ETA:n kannalta merkityksellinen teksti)



Virallinen lehti nro L 114 , 01/05/1997 s. 0047 - 0049



KOMISSION PÄÄTÖS, tehty 30 päivänä huhtikuuta 1997, klassiseen sikaruttoon liittyvistä tietyistä suojatoimenpiteistä Espanjassa (ETA:n kannalta merkityksellinen teksti) (97/285/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Espanjassa on esiintynyt klassisen sikaruton tautipesäkkeitä, elävien sikojen, siemennesteen, alkioiden ja munasolujen kaupan vuoksi nämä tautipesäkkeet muodostavat uhan muiden jäsenvaltioiden karjalle, Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, epidemiologinen tilanne ei ole täysin selvillä; tämän vuoksi tietyt erityiset siirtojen valvontatoimenpiteet ovat tarpeen, koska on mahdollista tunnistaa maantieteellisiä alueita, jotka edustavat erityistä vaaraa, kaupan rajoituksia voidaan soveltaa alueellisin perustein, jotta taudin leviäminen muille Espanjan alueille kuitenkin estettäisiin, Espanjan on otettava käyttöön vastaavantasoiset aiheelliset toimenpiteet, eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (4), sellaisena kuin se on viimeksi muutettuna komission päätöksellä 95/176/EY (5), liitteen IV säännösten mukaisesti sikojen alkioihin ja munasoluihin sovelletaan samoja rajoituksia kuin eläviin sikoihin, ja tämän vuoksi alkioiden ja munasolujen siirtoon Espanjasta muihin jäsenvaltioihin on sovellettava tiettyjä suojatoimenpiteitä, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Espanja saa lähettää sikoja muihin jäsenvaltioihin ainoastaan, jos ne ovat lähtöisin liitteessä I kuvattujen alueiden ulkopuolelta. 2. Espanja saa lähettää sikoja muihin jäsenvaltioihin liitteessä I kuvattujen alueiden ulkopuolelta ainoastaan, jos siat ovat lähtöisin tilalta, jonne ei ole tuotu eläviä sikoja kyseisten sikojen lähettämistä välittömästi edeltäneiden 30 päivän aikana. 3. Liitteessä I kuvattujen alueiden ulkopuolelta tulevien sikojen siirrot muihin jäsenvaltioihin sallitaan ainoastaan kolmen päivän kuluttua paikallisen toimivaltaisen eläinlääkintäviranomaisen määräpaikkana olevan jäsenvaltion keskus- ja paikallishallinnon eläinlääkintäviranomaisille osoittamasta ennakkoilmoituksesta. 4. Espanja saa lähettää liitteessä I kuvatuilta alueilta lähtöisin olevia sikoja maan muihin osiin ainoastaan, jos siat on tarkoitettu heti teurastettaviksi ja siat teurastetaan toimivaltaisten eläinlääkintäviranomaisten nimeämissä teurastamoissa Espanjassa. Kuljetusvälineet on sinetöitävä virallisesti. 2 artikla Espanja saa lähettää sikojen siemennestettä muihin jäsenvaltioihin ainoastaan, jos siemenneste on peräisin siitoskarjuista, joita on pidetty neuvoston direktiivin 90/429/ETY (6) 3 artiklan a kohdassa tarkoitetulla, liitteessä I kuvattujen alueiden ulkopuolella sijaitsevalla keinosiemennysasemalla. 3 artikla 1. Neuvoston direktiivissä 64/432/ETY (7) säädetyssä terveystodistuksessa, joka on Espanjasta lähetettävien sikojen mukana, on oltava seuraava maininta: "Klassiseen sikaruttoon liittyvistä tietyistä suojatoimenpiteistä Espanjassa 30 päivänä huhtikuuta 1997 tehdyn komission päätöksen 97/285/EY mukaisia eläimiä". 2. Neuvoston direktiivissä 90/429/ETY säädetyssä terveystodistuksessa, joka on Espanjasta lähetettävän siitoskarjujen siemennesteen mukana, on oltava seuraava maininta: "Klassiseen sikaruttoon liittyvistä tietyistä suojatoimenpiteistä Espanjassa 30 päivänä huhtikuuta 1997 tehdyn komission päätöksen 97/285/EY mukaisia eläimiä". 4 artikla Espanjan on varmistettava, että sikojen kuljetuksessa käytetyt ajoneuvot puhdistetaan ja desinfioidaan jokaisen käyttökerran jälkeen, ja kuljetusliikkeen on esitettävä todisteet tällaisesta desinfioinnista. 5 artikla 1. Espanjan on tiedotettava kahdeksan päivän välein klassisen sikaruton tilanteesta liitteessä II osoitetulla tavalla. 2. Tätä päätöstä tarkastellaan uudelleen ennen 15 päivää toukokuuta 1997. 6 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 7 artikla Tämä päätös on osoitettu kaikille jäsenvaltioille. Tehty Brysselissä 30 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 47, 21.2.1980, s. 11 (4) EYVL N:o L 268, 14.9.1992, s. 54 (5) EYVL N:o L 117, 24.5.1995, s. 23 (6) EYVL N:o L 224, 18.8.1990, s. 62 (7) EYVL N:o 121, 29.7.1964, s. 1977/64 LIITE I Comarcas Pla d'Urgell Urgell Noguera Segrià Garrigues LIITE II >KAAVION ALKU> Klassista sikaruttoa koskeva kertomus >KAAVION LOOPU>